Frá haustinu 2019 taka við samræmdar reglur um skólasókn , þ.e. um fjarvistir / seinkomur , brottrekstra úr tímum og leyfi / veikindi nemenda , í grunnskólum Hafnarfjarðar . Tilgangur þess að vinna að stefnumótun um fjarvistir / seinkomur / brottrekstra og veikindi / leyfi í grunnskólum Hafnarfjarðar er margvíslegur og saman myndar hann mikilvægi þessarar stefnumótunar af þremur þáttum : Að samræma vinnubrögð , verklag og úrræði svo allir grunnskólanemendur hafi jafnræði varðandi mat á þátttöku sinni í skólastarfinu óháð skólum í Hafnarfirði . Að það er aukin samfélagstilhneiging að samþykkja minnkandi skólasókn og það þarf að bregðast við henni af ýmsum ástæðum svo viðeigandi virðing sé borin fyrir grunnskólanámi . Að koma sem mest í veg fyrir óþarfa fjarvistir úr skólastarfinu og fyrirbyggja skólaforðun einstakra nemenda . 1 . Ástundun er notað sem samheiti yfir allar fjarvistir í skólastarfi , sem er skipt í tvær tegundir . Það eru annars vegar reglur um fjarvistir , seinkomur og brottvikningar úr kennslustundum og hins vegar um leyfi og veikindi . 2 . Fjarvistir / seinkomur / brottrekstrar og leyfi / veikindi lúta sitt hvoru viðmiði varðandi eftirfylgni þótt í meginatriðum sé sama skipulag á hvoru tveggja . Það skipulag sem fyrr fer í gang ræður för ef þau eru ekki samhliða . 3 . Fylgt er ákveðnu vinnuferli varðandi fjarvistir / seinkomur / brottrekstur og leyfi / veikindi sem skiptist í forstig , viðbragðsstig , hættustig og barnaverndarstig . Tilgangur þessara ferla er að samhæfa viðbrögð við skólasókn í grunnskólum Hafnarfjarðar svo áþekkt ferli mæti nemendum með svipaða skólasókn óháð einstaka grunnskólum . Færist nemandi milli skóla innan Hafnarfjarðar færist skólasókn hans með innan skólaársins , ásamt viðeigandi gögnum sem tengjast skólasóknarferli hans . 4 . Sömu skólasóknarform , eitt skólasóknarform fyrir hvert stiganna þriggja , gilda um skróp / seinkomur / brottrekstra og leyfi / veikindi í samræmi við viðmið hér aftar . 1 . Ef nemandi kemur í kennslustund eftir að kennsla hefst hjá kennara fær hann eitt fjarvistarstig og telst vera seinkoma . 2 . Ef nemandi mætir ekki í kennslustund eða eftir að 20 mínútur eru liðnar af henni telst það vera fjarvist og gefur tvö fjarvistarstig . 3 . Ef að nemanda er vikið úr tíma fær hann þrjú fjarvistarstig og er vísað til skólastjórnanda . 4 . Vísi skólastjórnandi nemanda heim úr skólanum út skóladaginn í kjölfar brottrekstrar úr tíma fær nemandi tvö fjarvistarstig til viðbótar , en ekki fyrir aðra tíma sem hann missir af sökum brottvikningarinnar . 5 . Skólasóknareinkunn ( fjarvistir , seinkomur og brottvísanir úr tíma ) er gefin á kvarðanum A , B + , B , C + , C og D. Gefa skal skólasóknareinkunn fyrir alla árganga grunnskólans . 1 . Stök leyfi / veikindi sem samtals er sex kennslustundir telst vera einn fjarvistardagur . 2 . Leyfi og veikindi teljast ekki til skólasóknareinkunnar en teljast sem hluti af raunmætingu . 3 . Í stökum tilvikum er ákveðið að ferli fer ekki í gang sökum þess að eðlileg skýring er fyrir hendi og kennari hefur upplýsingar frá forsjáraðilum , t.d. vegna dvalar á spítala . 4 . Samhæft leyfistilkynningarform verður fyrir grunnskóla Hafnarfjarðar sem fylgir tillögum starfshópsins . Það form skal fylla út ef leyfi skal vara í þrjá daga eða lengur . Leyfistilkynningarform er bæði hægt að útfylla rafrænt eða á pappír . Leyfi í tvo daga eða minna skal skrá í Mentor af forráðamönnum eða senda tölvupóst / hringja í skóla . Skólasóknareinkunn gildir um fjarvistir , seinkomur og brottrekstra úr kennslustundum . Skólasókn hefst með einkunnina A og lækkar síðan allan veturinn eftir því sem fjarvistir aukast . Ein skólasóknareinkunn gildir fyrir allt skólaárið . Möguleiki er að hækka skólasóknareinkunn upp um tvö fjarvistarstig á viku með óaðfinnanlegri skólasókn í heila viku . Ekki er hægt að hækka hærra en í B yfir skólaárið og hefst ekki fyrr en nemandi er kominn í C + í einkunn eða lægra . Raunveruleg mæting í skóla að frádregnum veikindum , leyfum , fjarvistum og seinkomum . Gefið í prósentum frá upphafi til loka skólaárs . Skólaárið byrjar í 100% og vinnur sig síðan niður eftir því sem mætingar versna . Skráð á vitnisburðarskírteini í lok skólaárs í 1. - 10. bekk . Varðandi námsmat í sundkennslu í 8. - 10. bekk þá gildir eftirfarandi : Nemendur hafa kost á því að ljúka sundstigi fyrr á skólaárinu ef þeir hafa náð ákveðnum tímafjölda í raunmætingu og staðist þau próf sem fyrir þá eru lögð : Nemandi í 8. bekk þarf að hafa lokið 26 kennslustundum í raunmætingu . Nemandi í 9. bekk þarf að hafa lokið 24 kennslustundum í raunmætingu . Nemandi í 10. bekk þarf að hafa lokið 22 kennslustundum í raunmætingu . Til að koma til móts við stúlkur á blæðingum þá fá þær tveggja kennslustunda afslátt á þessum tímafjölda . Raunmæting er þegar nemendur mæta , taka virkan þátt í tíma og fara eftir fyrirmælum kennara . Leyfi , veikindi , fjarvistir og að gleyma sundfötum gilda ekki til raunmætingar . Ekki er í boði að horfa á sundtíma enda telst það ekki til mætingar .